text: Transsendensiya, transsendentlik (; ) — fəlsəfi anlayış. Empirik təfəkkür üçün əlçatmaz olan, duyğuların təcrübəsindən kənara çıxan bir anlayışdır. Geniş mənada transsendent “o biri dünya” kimi başa düşülür - insan varlığının “o biri tərəfində” olan; bu məfhum varlığın immanentinə – “ bu dünyaya ” qarşıdır, yəni varlığın “o tərəfində” yerləşir. Din və metafizikanın transsendentin bilikləri ilə məşğul olduğuna inanılır.